මෙරට සංගීත ක්ෂේත්‍රයේ ප්‍රබල භූමිකාවක් නිරූපනය කළ සුනිල් පෙරේරා තමන් විශ්වාස කරන අදහස් වෙනුවෙන් පෙනී සිටීමට කිසි විටෙක පසුබට නොවූ බවයි අග්‍රාමාත්‍ය මහින්ද රාජපක්ෂ ශෝක පණිවුඩයක් නිකුත් කරමින් ප්‍රකාශ කර තිබුණේ.ජිප්සීස් නායකයාගේ අභාවය සම්බන්ධයෙන් කලා ක්ෂේත්‍රයට සම්බන්ධ බොහෝ දෙනෙකු මෙන්ම ක්‍රීඩා ඇතුළු විවිධ ක්ෂේත්‍රවලට සම්බන්ධ පිරිස් ශෝක පණිවුඩ නිකුත් කර තිබුණා.1952 වසරේ සැප්තැම්බර් 14 වනදා උපත ලද සුනිල් පෙරේරාගේ සම්පූර්ණ නම අයිවෝ සිල්වෙස්ටර් සුනිල් පෙරේරා වූවත්, සංගීත රසිකයින් නිරන්තයෙන් ඔහු සුනිල් අයියා යන ආදරණීය නාමයෙන් හැඳින්වීමට පුරුදු වී සිටියා.